**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2012 M. SAUSIO 27 D. SPRENDIMO NR. T2-30 „DĖL Klaipėdos miesto savivaldybės nuomojamo turto sąrašo patvirtinimo“ PAKEITIMO“ PROJEKTO**

**1. Sprendimo projekto esmė, tikslai ir uždaviniai.**

Šiuo Tarybos sprendimo projektu siekiama pakeisti Klaipėdos miesto savivaldybės nuomojamo turto sąrašą (toliau – Nuomojamo turto sąrašas), patvirtintą Klaipėdos miesto savivaldybės tarybos 2012 m. sausio 27 d. sprendimu Nr. T2-30.

**2. Projekto rengimo priežastys ir kuo remiantis parengtas sprendimo projektas.**

Sprendimo projektas parengtas vadovaujantis Klaipėdos miesto savivaldybės materialiojo turto nuomos tvarkos aprašu (toliau – Tvarkos aprašas), patvirtintu Klaipėdos miesto savivaldybės tarybos 2020 m. balandžio 9 d. sprendimu Nr. T2-54 „Dėl Klaipėdos miesto savivaldybės materialiojo turto nuomos tvarkos aprašo patvirtinimo“. Pagal Tvarkos aprašo 6 punktą, Savivaldybės turtas nuomojamas pagal Klaipėdos miesto savivaldybės tarybos patvirtintą nuomojamo turto sąrašą.

Klaipėdos miesto savivaldybės administracijos Turto valdymo skyrius inicijuoja Tvarkos aprašo pakeitimą, jį papildant 155 ir 156 punktais, į nurodytą sąrašą įtraukiant negyvenamąsias patalpas: Bažnyčių g. 6-1 ir Taikos pr. 61A, Klaipėdoje.

Nurodytos patalpos į Nuomojamo turto sąrašą įtraukiamos, vadovaujantis Klaipėdos miesto savivaldybės materialiojo turto nuomos tvarkos aprašo 7.4 punktu ir atsižvelgiant į Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 2 dalies 5 ir 6 punktus.

Atsižvelgiant į tai parengtas Tarybos sprendimo projektas Dėl Nuomojamo turto sąrašo pakeitimo.

**3. Kokių rezultatų laukiama.**

Papildytas Klaipėdos miesto savivaldybės Nuomojamo turto sąrašas ir sudaryta galimybė Klaipėdos miesto savivaldybės administracijai nuomoti savivaldybei priklausantį turtą.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomų lėšų nenumatoma.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – įgyvendinami Klaipėdos miesto savivaldybės tarybos teisės aktų reikalavimai.

Teikiame svarstyti šį sprendimo projektą.

PRIDEDAMA:

1.Patalpų Bažnyčių g. 6-1, Klaipėdoje, plano kopija, 1 lapas;

2. Patalpų Taikos pr. 61A, Klaipėdoje, plano kopija, 2 lapai;

3. Nekilnojamojo turto registro duomenų bazės išrašai, 3 lapai.

Turto valdymo skyriaus vedėjas Edvardas Simokaitis